આ બધું જોઈને પ્રમાણમાં રૂઢિવાદી વિચારો ધરાવતું બ્રિટન સમજી ગયું કે અસંખ્ય માત્રામાં રોજ યુરોપમાં ઘુસતા આ શરણાર્થીઓ યુરોપના રાજનૈતિક અને સામાજિક સમીકરણોને જ બદલી નાખશે. બ્રિટિશરો આ શરણાર્થીઓને બ્રિટનમાં ઘુસવા દેવા માંગતા નહોતા. પણ સંઘમાં રહેલા દરેક દેશને સંઘે કરેલો શરણાર્થીઓને સ્વીકારવાનો નિર્ણય માનવો જ પડે એમ હતો. આથી, બ્રિટનના અનેક રાજકીય અને સામાજિક સંગઠનોએ યુરોપીઅન સંઘને છોડવાની માંગ શરુ કરી. અને આ કારણે બ્રિટનનો સમાજ પણ એ જ બે ભાગોમાં વહેંચાયો જે ભાગોમાં ૨૦૧૪ માં ભારતીય સમાજ વહેંચાયો હતો. એક તરફ અવ્યવહારિક ઉદારતાને પોતાની બુદ્ધિજીવીતા સમજી બેઠેલા ઉદારવાદીઓ અને બીજી તરફ નજરે દેખાતા કડવા સત્યને અવગણવાને બદલે તેનાથી બચવાનો માર્ગ શોધતા વાસ્તવવાદીઓ. આ સમયે અમેરિકામાં પણ ડોનાલ્ડ ટ્રમ્પની ઉમેદવારી પછી આ જ માહોલ હતો. ટ્રેમ્પે મુસ્લિમોને અમેરિકામાં આવતા રોકી દેવાની વાત કહીને સામાન્ય લોકોના ગુપ-ચૂપ અવાજને સમગ્ર વિશ્વ સામે લાવી દીધો. બીજી બાજુ અમેરિકાની કેટલીક એજન્સીઓએ એવા રિપોર્ટ રજુ કર્યા કે સાઉદી આરબ વિશ્વભરમાં ઇસ્લામ સ્થાપવા ત્રણ કર્યો માટે પૈસા મોકલે છે. એક આતંકવાદનો ફેલાવો, બીજો જે તે દેશના હિલેરી ક્લિન્ટન જેવા લિબરલ નેતાઓને શક્તિશાળી બનાવવા જેથી ઇસ્લામના વિસ્તરણનો વધુ વિરોધ ના થાય અને ત્રીજો વિશ્વભરના દેશોમાં મુસ્લિમોની વસાહતો સ્થપાય તે રીતે હાઉસિંગ માટે પૈસા મોકલવા. સ્વભાવે ઉદાર ગણાતા અમેરિકનો માટે આ બધા રિપોર્ટો એટલા અસહ્ય હતા કે સામે છેડે મહિલાઓ પ્રત્યે સાવ હીન વિચારો અને ચરિત્ર ધરાવતા ટ્રમ્પને પણ તેમણે તેના મુસ્લિમ વિરોધી મિજાજ માટે સમર્થન આપ્યું.